Започва.
Добър вечер, Америка.
ПРЕЗИДЕНТ БЪРДИК
В днешно време ни се налага да вземаме твърде важни решения.
Решения, които навремето щяха да бъдат оставени на боговете.
Но настоящата криза изисква да действаме
от ограничената перспектива на човешкия опит.
Молех Бог да ме напътства,
търсех съвети от останалите лидери на Г22,
както и от научната общност, от бизнеса,
от религиозни водачи и вождове на коренното население.
И стигнахме до решение.
Ще подпиша СНК2, Споразумението за ненамеса в климата,
и ще продължа мораториума върху геоинженерните дейности
и всички други, които изкуствено променят климата.
Само технологиите не решават проблема.
Алфа, изключи.
Роу. - Не мога да гледам.
Поздравления, татко. Президентът те послуша.
Стига... - И сега сме прецакани.
Дано си горд със себе си.
Дадох й този съвет, за да опазя твоето бъдеще, момче.
Извинявайте.
Алфа, включи. Съжалявам.
Трябва да потърсим друго решение на тази криза.
ИЗМЕНЕНИЕ НА ГЛОБАЛНАТА ТЕМПЕРАТУРА +2,2 ГРАДУСА
СМЪРТНИ СЛУЧАИ ЗАРАДИ ЖЕГИ (ГОДИШНО) 1 113 555
СЛЕД ШЕСТ МЕСЕЦА
15,08 Ч. ПО ГРИНУИЧ
Чу ли се с Роуан?
За мен това е безобразие. Каза, че ще дойде. Трябваше да е тук.
Денят на бащата е. Баща си му.
Когато бях на 20 години, и аз не зачитах този празник.
А моят баща даже не беше сменил три съпруги.
Връщаме се чак утре.
Реши как искаш да го отпразнуваме.
Аз ще приготвя нещо за ядене. - Добре.
Звънни пак на Роуан.
Ще говоря тук...
ДЖИБУТИ
...а зад тези стъклени врати ще бъде нашият шедьовър.
Джонатан ли е?
Вдигни все пак.
И какво да му кажа? - Поздрави го за празника.
Това е лесното. Трудното идва после.
Навремето баща ти ми цитираше Хемингуей.
"Светът е чудесен и си струва да се борим за него."
Пробвай с това.
Няма да понесе, че съм ти помагал.
Може пък да се гордее.
Скоро ще разберем.
Не сме на едно мнение за геоинженерството.
Но минаха шест месеца, а той е като вманиачен.
Сякаш няма друга тема за разговор. - Не го притискай...
Извинявай.
Роуан ли е?
Откри ли го?
В Джибути е. Влязъл е в акаунта си.
Тя с него ли е? - Джон, не е редно.
ЛОНДОН
Хайде де, рутинна проверка.
Постоянно правехме такива. - Но ти вече не работиш тук.
Остава да плъзне слух, че "Алфа" шпионира разни хора.
Глупости, не е следене, не хакваме паролата й.
Просто виж плащанията.
Дали си е правила педикюр, дали е търсила любимите си гуменки.
Стандартните неща. - Джон, стига.
Лесно е. - Правителствен служител си. Помоли ЦРУ.
Или, по старомодния начин, просто се обади на сина си.
Звънях му сума ти пъти. Дори не ми вдига.
Ето затова нямам деца.
Те защо са в Джибути?
Не съм казала "те". Казах "Роуан".
И ако не си искал да й стане фен, да не се беше женил за нея.
Благодаря ти. Добре, дръж ме в течение.
Новини за Роуан ли? - Не, драма в службата.
На неговата възраст непрекъснато се карах с родителите си.
Нима, тяхната златна дъщеря? И за какво?
Тийнейджърски глупости.
За гаджетата, които си избирах. За съдбата на света.
От скромен произход до величие.
Дъщерята на учител по математика и инженер от Бадлапур, Индия,
Гита Мишра, днес се изправя пред нас като основател на "Ню Скай Инишиативс",
за да ознаменуваме полета
на първия в света безпилотен и въглеродно неутрален товарен самолет,
способен да лети до безкрай.
"Роуан".
И Гита Мишра.
Благодаря, Хайрам. И за това, че спомогна "Роуан" да полети.
Да, самолетът "Роуан".
Кръстен е на моя заварен син и колега Роуан Шопен, който е тук днес.
Ела тук.
Харесва ли ти името? - Да.
Работата на Роуан по компютърния интерфейс на самолета
издигна безпилотните полети до напълно ново ниво.
Бих казала, че се е метнал на мащехата си, но заслугата е по-скоро на баща му.
Както много от вас знаят, аз съм хазартна натура.
И искам да благодаря на всички вас, които инвестирахте,
че заложихте на мен.
И за да ви разкрия колко силно вярвам в нашата въглеродно неутрална технология,
лично ще ръководя днешния изпитателен полет.
За това показно самолетите са натоварени до максимума от 250 тона.
Ако искаме хората да се доверят на "Роуан" за скъпоценните си товари,
мисля, че е нормално лабораторната мишка да бъда аз.
Благодаря.
Не знам защо ти го казвам, но ги открих.
"Ги" откри? Значи са заедно? По дяволите.
Пращам ти нещо.
Благодаря, Хайрам. И за това, че спомогна "Роуан" да полети.
Какво е това?
Да беше благодарил. - Благодаря. Какво е?
Новият безпилотен товарен самолет на НСИ. Медиите са държани в неведение.
Как се сдоби с видеото? - От тайно внесен телефон.
И не се шашкай,
но явно е кръстила самолета "Роуан". - Господи.
Това обяснява присъствието му там.
Не и защо не ми е казал.
И защо тя ще управлява самолет, който уж е безпилотен.
Ти проумяваш ли го?
Нищо не проумявам, Джон.
Ще изтрия всичко.
Благодаря, Марта, знам колко рискуваш.
Има и друго.
Г-н Билтън може да поръча няколко, в зависимост от представянето днес.
Какво?
Чудно ли е? Тя използва нашите батерии.
Лека нощ.
Той вероятно вече знае. - Откъде?
А разбере ли, което е сигурно, до няколко часа всички ще знаят.
Кажи му, че идеята е моя.
Кажи, че съм те подлъгала и си нямал никаква представа какво правя.
Няма да го лъжа.
Припомни му медения ни месец.
Бяхме в един стар хотел в Бали и тоалетната се развали.
А Джонатан не успя да я оправи.
Разработваше модели за покачването на морското равнище
с точност до сантиметър,
но едно просто казанче от 20-и век му се опря.
Оправях го аз, всеки ден.
Когато се прибрахме, му купих копие на "Хоул Ърт Каталог" от 1968 година.
Първо издание. При това с автограф.
За ремонт на тоалетни ли беше?
На всичко.
Първият ред гласеше:
"Ако ще сме боговете, нека се усъвършенстваме".
А днес поправяме нещо малко по-голямо.
Другите самолети готови ли са?
Ще вкарам координатите, щом излетят.
Освободиш ли товара, ще те последват.
Няма да допуснат да се стигне дотам, нали? - Роу.
Ако си загубил желание да си тук, можеш да си тръгнеш.
Искам вече да е утре.
Малко остана.
Всички ли променяш?
Гита настоя да сменя паролите.
Да не ни хакнат след шест години труд.
Ти знаеше ли?
Опасенията й за сигурността ли? Да.
Готово.
Водач едно, тук контролна кула.
Слушам.
Зададени координати 19,1668 северна ширина и 73,2368 източна дължина.
Благодаря.
Момент. Къде отиваш?
В Бадлапур. Не съм била там от години.
Защо?
Успялото местно момиче. Може да вдъхновя следващото поколение.
Ако искаме хората да се доверят на "Роуан" за скъпоценните си товари,
мисля, че е нормално...
За това показно самолетите са натоварени до максимума от 250 тона.
Рано си станал.
...искаме хората да се доверят на "Роуан" за скъпоценните си товари...
Добре че не съм ревнива. - Не, гледай.
За това показно самолетите са натоварени до максимума от 250 тона.
Роуан е с нея.
Къде е? - Ето го.
...за скъпоценните си товари,
мисля, че е нормално лабораторната мишка да бъда аз.
Трябва да подам сигнал. - Че синът ти минава през някаква фаза ли?
Че предпочита компанията на мащехата си?
Не. Защо тя ще управлява безпилотен самолет?
Не знам, Джонотан. А и не ми пука особено.
Защо се впрягаш? - Заради това.
Гледай. - През 1991 година
изригва вулканът Пинатубо.
Затова е всичко. - Пепелта достига чак до стратосферата.
Какво е това? - Научният проект на Роуан в пети клас.
И се разпръсва навсякъде из нея.
Милиарди частици, които отразяват слънчевите лъчи.
Въпросната година планетата се охлажда с 0,5 градуса
след години на непрестанно затопляне.
Ето защо някои учени се опитват да пресъздадат този ефект.
Един от тях е втората ми майка.
Според нея това ще оправи климата.
И татко смята, че е права.
Тя се издига.
Да не натисна нещо по погрешка, Гита?
Не. Сменям дестинацията.
Защо?
Важно е хората да видят на какво е способен самолетът.
15 000 метра. Край.
Това е над максимума за товарен самолет.
Самолетът, който продаваме, не е като другите.
Не сме го задали в летателния ти план.
Военните ще ни засекат.
И край с тайната.
Кула, да издигнем и останалите на 15 000 метра.
Разбрано. - Край на включването.
Алфа, какви са приходите на водещите химически компании?
БАСФ - минус 1%, "Синопек" - минус 2%, "Дау Кемикъл" - без промяна.
А на "Алфа Кем"?
"Алфа Кемикъл Ризорсис" - плюс 16%.
Нормално, те притежават света.
Успокой се, Джон.
Това доказва единствено, че Ник Билтън е много богат човек.
Какво е това?
Поръчах лабораторни стекове от "Алфа Протеин".
Ще си устроим пиршество тази вечер.
Доставката ви пристигна.
Алфа, обади се на Марта.
Полудя ли? - Може би.
Искам да знам нещо. - И аз.
Защо нямаш спирачка?
Искам да знам дали "Алфа Кем" е продала на НСИ някое от следните вещества.
Калциев карбонат, сероводород или серен диоксид.
Няма как да ти отговоря.
По закон това са контролирани вещества.
Имам право да знам, ако има голяма поръчка,
особено от нов купувач.
Не, няма да ти отговоря.
В големи количества могат да се използват
за глобален тероризъм. Съучастница ли ще станеш?
Просто ми кажи, ако греша.
Трябва да знам, преди да подам сигнал.
Ще се обърна към главния ни юрист.
Приятел си ми и ти съчувствах, когато Ник те уволни,
но те моля да не ме търсиш повече.
Чакай...
По дяволите.
Гита, обръщаш ли скоро? АФРИКОМ пита за нас.
Вече са се свързали със столицата, с НАТО.
Не знам какво правиш, но... - Хайрам, включи Роуан, моля те.
На поверителна линия.
Аз съм. - Вероятно вече са разбрали.
Влязохме в полезрението на всички.
Време е.
Ще се обадят на баща ти, когато се усетят.
Тръгни веднага.
Приятно ми е.
Здравейте.
Специален агент Санчес от антитерористичното звено на ФБР.
Търся д-р Джонатан Шопен.
Джонатан?
Благодаря, че дойдохте. Влизайте.
Обадил си се на ФБР? - Да. Трябва да поговорим.
Може би някой ден
ще имаме машина, която безопасно и сигурно ще извлича въглерода от въздуха,
но дотогава разполагаме с нещо още по-добро - дървета.
Благодаря на движение "Изгрев"
за засадените един милион дръвчета във Вирджиния.
Сега остава Конгресът да си свърши работата
и да си сътрудничим за приемането на закон за ограничаване на емисиите.
Какво следва? - Непредвидено събитие над Аденския залив.
Самолети, летящи на изток.
АФРИКОМ ги следи. Майор Гутиерес чака на линия.
Добро утро, майоре. Какво можете да ми кажете?
Говорихме с Кемп Лемоние в Джибути.
Става дума за демонстрационен полет. Някаква нова технология.
Самолетите са собственост на "Ню Скай Инишиативс".
Компанията на Гита Мишра. Има ли разрешение?
Да, но са променили летателния план във въздуха.
В момента са на 13 000 метра и се издигат още.
Дали ли са обяснение? - Не, госпожо.
Отговарят ли на повикване? - Не, госпожо.
Може би има някакъв технически проблем?
Сигнал за бедствие? - Не, г-жо Президент.
Благодаря, дръжте ме в течение.
ФБР е уведомено. Антитерористите.
По чие искане? - Помните ли Джонатан Шопен?
Припомни ми.
Държавният секретар го назначи в екокомисията.
Работил е за Ник Билтън в "Алфа". - Сетих се, Шопен.
Освен това е бил женен за Гита Мишра. Той се свърза с нас.
За бившата си жена?
Има доста налудничава теория.
Може би трябва да се дистанцираме от него.
Подозирате сина си в незаконна дейност?
Не съм говорил с него от седмици.
Забелязахме, че многократно сте му звънели.
Сигурно сте забелязали също, че нито веднъж не ми е вдигнал.
Не е нормално за него.
Причината може да не е международен тероризъм, докторе.
Свържете се със семеен терапевт. - Не, почакайте.
Говоря ви за опасност от глобално значение.
Аз съм научен съветник на президента.
Имам достъп до секретна информация. - Знам кой сте. Позволих си да ви проуча.
В такъв случай знаете, че в миналото бях поддръжник на т. нар. геоинженерство.
И с прочутата ми бивша съпруга вложихме много средства и труд
не само за да си го представим,
а и за да преценим как да го приложим.
Тя го определя като най-голямата бизнес възможност за този век в Давос.
Само че сгрешихме. Подходихме високомерно.
Не зачетохме един от основните принципи на научните изследвания -
експериментът да може да бъде повторен
със същия резултат или, съобразно данните, да бъде променен.
Геоинженерството не го позволява.
Имаш една възможност и после живееш с последствията.
Това не е наука, а хазарт.
И преценихте, че не сте хазартен тип? - Когато залогът е планетата? Не.
И каква точно е връзката със сина ви?
Той е с нея.
С нея е и ме отбягва, защото тя планира нещо.
И ако не искаме да станем част от хазартния й ход,
трябва да ми помогнете да стигна до Вашингтон, до президента.
Г-жо президент Бърдик, драги световни лидери,
когато гледате това, вече ще съм над Индийския океан.
Гита е дарител. Говорихте на организирано от нея събитие.
Знам. А бившият й съпруг Шопен?
Пътува насам. Потвърдихме, че синът му е с нея.
В самолета ли? - Възможно е.
Всеки опит да бъда възпряна
ще доведе до разпръсване на калциев карбонат,
което военните не могат да осуетят.
Имаме спецотряд в района.
Исканията ми са прости, г-жо Президент.
Правя това, което трябваше да стане още преди години.
Температурата се е покачила с 0,65 градуса от Споразумението в Тел Авив.
Не спира да расте.
Световната икономика плаща сурова цена.
Това е единственият начин да се забави покачването на температурата.
Временно решение ли е? Да.
Но когато някой кърви така, както нашата планета, се действа спешно.
Ако САЩ се обвърже с геоинженерството,
ще се приземя без инциденти и ще разрешим този проблем заедно.
Кога ще достигне сушата?
След 2 часа и 12 минути. - Събери всички.
Роуан, кажи ми, когато си в безопасност. Край.
Всички на пода!
Веднага! - Ръцете - горе!
Къде са?
Роу, чуваш ли?
ОСЪЩЕСТВЯВАНЕ НА ВРЪЗКА
Бързо! Стойте, никой да не мърда. - Няма го.
Къде е младежът? - Къде отиде?
Обади се, Роу. Няма нищо, ако си размислил.
Само ми кажи, че си в безопасност.
Викам водач.
Добре си.
Напълно.
Сякаш съм точно зад теб.
Виждаш ли отпред?
Индия. - Това е Мумбай.
Майка ми е конструирала защитната стена.
Помня как я строяха, когато бях малка.
Бърдик защо се бави? Получила е исканията ни.
Мислят как публично да ме порицаят, а лично да ми благодарят. Като другите.
"Алфа", нефтените компании...
Остава един час.
Изглежда толкова красиво, гледано оттук.
Не си личи какво опустошение сме нанесли.
14,52 Ч. ПО ГРИНУИЧ
Г-жо Президент, знам, че сте осведомена за случая,
затова нека си представим климатичните промени като мечка.
Цялата планета е на ринга и се бори с мечката от десетилетия.
И засега мечката надделява.
Геоинженерството е все едно да вкараме на ринга лъв,
за да ни помага срещу мечката.
Определено ще промени нещата, но не е сигурно, че ще спечелим.
Ако тя изпълни заканата си, какво?
Ще доведе до промени във валежите, загуба на реколта и наводнения.
Бедствия, оттам масова миграция, бунтове, натиск върху инфраструктурата.
Всички прелести, които болезнено познаваме,
но сега на нови и напълно непредсказуеми места.
Затова подписахме СНК2. Да го заявим открито - това е тероризъм.
Говорих с други лидери - Оливейра, Лианг, Рихтер.
Всички подкрепят СНК и смятат, че юридическата отговорност е наша.
Как така? - Седалището на "Ню Скай" е в Ню Мексико.
Светът вижда в нарушаването на договора акт на едностранна агресия.
Вие я познавате. Би ли го извършила?
Не се съмнявам в решимостта й.
Тя разработва тези модели от години.
Дори сте били домакин на една от лекциите й.
И все пак?
Не е забогатяла от социална мрежа.
Тя е един от най-талантливите химици на нашето време.
Много по-често успява, отколкото се проваля.
Не бих разчитал на това.
Не съобразяваме политиката си с милиардери, били те и визионери.
Моите уважения, но, исторически погледнато, не е така.
Гита никога не е чакала нечие позволение, за да успее.
Но защо? Геоинженерството не е нещо еднократно.
Трябва да се прави през няколко години.
Тя иска да промени нагласите.
Смята, че след като успее, хората ще я последват.
Но същината на проблема е друга.
Ако се получи,
всички замърсяващи индустрии - нефтена, газова, въглищна -
ще дойдат да ви молят да продължат да си разиграват коня.
Затова съм тук, при вас, а не с нея.
Тя отговори. - Добре.
Успяхме да осъществим връзка. Тя иска да говори с вас.
Г-жо Мишра. - Г-жо Президент.
За последно се видяхме в Давос.
Извинявам се за обстоятелствата. - Бих искала да се променят.
Питам се дали ще ви убедя да се върнете тук и да поговорим.
Всеки път научавам нещо от вас. - Аз също, г-жо Президент.
Научавам, че дори много кадърни и влиятелни хора като вас
попадат в пресата на неработещите системи.
Благодаря, но неработещата ни система подкрепи СНК2
и би станала още по-неработеща, ако едностранно предприемете действия.
Десет милиона души от моята родина са в капан -
на север бушува война за ресурси, на юг и изток властва суша.
Десетки милиони... - Я стига.
...навсякъде по света умират от жегите. - Това няма нищо общо с науката.
Тези, които имат най-малка вина за катастрофата,
загиват заради нейните последствия.
Вероятно седите в стая с климатик,
докато обсъждаме съдбата им. - Аз съм само президент на една държава.
Затова ви призовавам да кацнете и да поговорим обстойно.
Не мога да ви обещая, че китайците, французите и израелците
ще ви предложат същата възможност.
А те знаят къде се намирате.
Достатъчно е да се разпръснат два милиона тона
калциев карбонат в атмосферата, за да започне охлаждане на планетата.
А колко деца може да умрат от допълнителното замърсяване?
Г-жо Държавен секретар, не мога да отговаря,
но по-малко от тези, които сега умират в Африка,
в Индонезия, дори в Тексас.
Има по-добри начини, г-жо Мишра. Сигурно ви е ясно.
Разбира се, че има.
И ако новите милиардери се бяха фокусирали върху тях,
вместо да се перчат, като изстрелват ракети в космоса,
сега нямаше да съм тук. - Говорете й още, докато се откаже.
Гита, сигурна съм, че има начин да се разберем.
Споделяме една цел.
Нека се опитам отново да събера лидерите от Г22,
да се срещнем с вас и да потърсим някакъв компромис.
Тази среща вече мина, г-жо Президент.
Имаме технология за решаването на проблема.
Ще я използваме ли, или ще чакаме, докато проблемът ни довърши?
А ако проблемът сме ние, Гита? И нашето поведение.
Как се придвижваме, как се храним, как строим...
Грабим като невидели от тази планета вече 250 години,
откакто използваме изкопаеми горива.
Нещата няма да се оправят с промяна на химичния състав на атмосферата.
Джонатан, ето те и теб.
Г-жо Президент, Джонатан сигурно вече ви е казал за мечката и лъва.
Както и че това, което правя, е безразсъден експеримент,
възможен само веднъж... - Да, защото е вярно.
Не знаеш какво ще се случи.
Дори да успееш, какво ще стане с озоновия слой? Не знаеш.
С океаните? Не знаеш.
Двата милиарда души, които уж спасяваш...
Ще стовариш върху главите им нова климатична бомба. Каква е ползата?
Безразсъден е експериментът, който човечеството си прави.
Изпуска въглерод в атмосферата, задръства океаните с пластмаса,
нарушава баланса на екосистемите.
Никой не е целял да промени климата.
Дори не ни е хрумвало, че можем.
Не сме знаели, но вече сме наясно.
Но въпреки това не променяме поведението си.
По-лесно се препрограмира небето, отколкото човешкият ум.
Именно.
Ако кажеш на алчния маймунски ум, че се е охладил и всичко е наред,
той ще поиска да гори още изкопаеми.
Ще ипотекира отново бъдещето на децата си,
за да върже бюджета за тримесечието.
Така стоят нещата... Гита.
Дори да нагодиш химичните реакции, дори да се справиш с разпръскването,
проблемът не произтича само от топлината от слънцето.
А от нашата нагласа към света.
Сама в самолета с тази технология
няма да решиш проблема. - Каза проблемът.
Роуан?
Това е синът ми.
Кажи ми, че не си с нея в самолета.
Няма да ти кажа, татко. - Господи.
Гита, какво му причиняваш?
Нищо. - Защо си го замесила?
Нищо не ми е причинила.
Целта й е да не стане по-лошо.
Ти с какво помагаш? С конференции ли? - Не сме говорили от месеци.
С отлагане? Когато бях на шест, твърдеше, че ни остават десет години.
Тя му влияе... - Сега съм на 22 години.
Проблемът е в нея.
Знаеш, че няма друг начин.
Джонатан, вече виждам крайбрежието.
Последното ми идване тук беше с теб. Помниш ли?
Учехме Бадлапур как да произвежда батерии.
Тя ще го извърши. Не говори току-така. - Майка ми беше там.
За водни помпи...
ИЗГУБЕН СИГНАЛ
Какво беше това? Какво стана? Роуан?
Какво направихте?
Изтребител мина покрай тях. - Покрай тях? Защо тогава не ги чуваме?
Не знаем с кого още работят. Заглушихме ги.
Луди ли сте?
Трябва да говорим с тях. - Откъде знаем той на чия страна е?
Може да работи за тях. - Какво?
Човекът дойде доброволно, за да ни предупреди. Чухте какво каза.
Аз бях този, който се свърза с вас, за да ви кажа какво става.
Това далеч надхвърля правомощията му. - Я стига!
Аз съм един от малкото, които са наясно. - Моля да излезете навън.
Ако успея да говоря с него, той може да помогне.
Има влияние над нея. Повярвайте ми.
Не е някакво хлапе. - Хайде.
Добре де... - Моля.
Роуан, ако ме чуваш, има по-добър начин, момче.
Елате.
Арестуван ли съм в този килер?
Ще стоите тук, докато решим. И се успокойте.
Трябва да бъда до президента. - Бяхте.
Сметката не излиза. Гита няма два милиона тона калциев карбонат.
Отивам. - Може ли телефона ми?
Не. - Дайте ми поне лист и молив.
Искам да изчисля нещо.
Добре.
ЦРУ потвърди, че е възможно изпускането да стане автоматично, ако я свалим.
От десет самолета, натоварени с калциев карбонат?
Да. - Какъв е най-лошият сценарий?
Шопен го каза.
Бедствия на местно ниво, но вторичните ефекти са неизвестни.
Един човек ще промени живота на Земята.
Наводнение в Шанхай, снежна буря в Ханой.
Това може да разклати световния ред.
Така виждам аз вторичните ефекти. А и отваря вратите за други.
Ако бездействаме, ще изглеждаме като съучастници.
Мисля, че трябва да се намесим веднага.
А ако експериментът й все пак помогне? - За какво да помогне?
За проблема, с който дипломацията се проваля.
Ще имаме късмет, ако удържим градусите до 2,5,
дори до три до края на века.
Какви ще са последиците тогава?
Г-жо Президент, търсят ви по телефона. - Не сега.
Съветвам ви да се обадите.
Бихте ли излезли?
Горе ръцете! - Стой! Не мърдай!
Остани на място.
Ръцете - горе!
Това е холограма. Къде е той, по дяволите?
Не знам кога ще ни заглушат отново.
Пратили са жена да ме прибере. Явно трябва да съм поласкана.
Поне не е дрон.
Какво прави?
Сочи. - Накъде?
Надолу. Иска да се приземя.
Добре ли си?
Да.
Но този до мен го убиха извънземни.
Вероятно има гориво за няколко минути.
Сигурно е излетяла от самолетоносач, за да те стресне.
И успява.
Стига толкова. Показахме им, че всеки с ресурс би могъл...
Ако ме свалят, ти трябва да продължиш.
Обещай ми.
Не е нужно да се жертваш.
Президентът ще се срещне с теб. Можеш да кацнеш.
И да се приберем. Те вече знаят.
Това, което говори баща ти, няма да стане. И двамата го знаем.
Да отвърнем на блъфа им.
Г-н Билтън, не знам доколко сте запознат с действията на Гита Мишра днес.
Да, Гита. И "Алфа" получи исканията й.
Сигурна бях, а и предвид това, което сме говорили с вас,
явно сме на едно мнение за геоинженерството.
Жалко, че останалият свят не го споделя.
Поредният проблем, търсещ решение.
Вдигнали сме изтребители, но си задавам въпроса
дали има начин случаят да се разреши неофициално.
Знаете ли термина "оправдание за действие"?
Интересен израз.
Проверките несъмнено ограничават избора ви, г-жо Президент.
Г-жо Президент?
Знаеш ли как наричат това бюро?
"Бюро на решителността".
Подарък от кралица Виктория през 1880 г. Направено е с дърво от кораба "Резолют".
Знаеш ли какво се е случило с този кораб?
Не, госпожо.
Бил изоставен в арктическия лед през 1854 г. в пролива Мелвил край Аляска.
Заседнал.
От двайсет години там вече няма лед.
Когато влязох тук,
мислех, че са го подарили на президента, за да го подтикнат към решителност.
Но май е, за да го подготвят за чувството, че е в капан.
АФРИКОМ чака вашата заповед.
На колко беше момчето?
Роуан Шопен е на 22 години, госпожо.
Не е възможно.
Може ли да говоря с президента? Или с държавния секретар.
Доведете някого, трябва да видят това.
При последния ми разговор с Бърдик
тя твърдеше, че за нея това е най-добрият ход.
Както за бизнеса, така и за човечеството.
Защо не го е предприела тогава?
Всеки иска резултата, без да поема риска.
Така страхът ни ръководи.
Роу, тръгват си. - Кой?
Изтребителите. Отидоха си.
Май успяхме, Роу! Те отстъпиха!
Да върна ли другите самолети?
Не. Нека разбера от Бърдик какъв е планът.
Май най-сетне са готови да работят с нас.
Успяхме. Ти успя.
Рискът даде резултат.
Както казва Хемингуей: "Светът е чудесен..."
Гита?
МУМБАЙ
Идвай.
Какво е това? - Кое?
Не виждаш ли светлината? - Онази ли?
Сигурно е от слънцето и ще умрем след осем минути.
Хайде, тръгвай.
Гита?
Какво стана?
Нали отзовахме изтребителите? Защо я ударихме?
Не сме ние. - Тогава кой я свали?
Искам да знам, Том. - От сателитните снимки не става ясно.
Русия вини Индия, Индия вини Пакистан. Иран вини САЩ.
Може да е била частна военна компания. Тя имаше врагове.
Д-р Шопен иска да сподели нещо важно. - Нека влезе.
Извинявайте, но тя насочи погледа ни към десет самолета с по 250 тона товар,
а спомена за два милиона тона калциев карбонат.
Трябва да проучим с колко се е снабдила. Ако е близо до два милиона тона,
тогава всичко това със самолетите е само театър.
Отвличане на вниманието от нещо друго.
Трябва да има и други, хиляди.
Трябва да говорим с Гита.
Опасявам се, че е невъзможно. - Какво? Защо?
Какво е станало? - Самолетът й беше свален над Индия.
Свалили сте я? - Уверявам ви, не бяхме ние.
Съжалявам, докторе.
А синът ми? В самолета ли беше? - Не знаем.
И какво значи "други"? - Какви други?
Г-жо Президент, деветте самолета освободиха товара си.
Засичаме аудиосъобщение. - Пуснете го.
"Светът е чудесен и си струва да се борим за него." Нали, татко?
Гита ми каза, че било на бюрото ти. - За какво говори?
"И не ми се иска да го напусна." - Проследете сигнала.
"И не ми се иска да го напусна."
Така завършва, Роуан.
Роуан, където и да си, каквото и да правиш, просто спри. Недей!
Откажи се, момчето ми.
Правя това, което знам от Гита. И от теб.
Вулканът Пинатубо.
Не, върни се у дома.
Върни се и се предай, преди да пострадаш, Роуан.
Няма да понеса да пострадаш.
Няма как да се бориш за света, ако не си тук.
Тя ми каза за книгата, която ти е дала, татко.
"Ако ще сме боговете, нека се усъвършенстваме".
Така е пишело, нали?
Не. Не сме богове.
Никой от нас. Нито Гита, нито ти, нито аз.
Ние сме просто родители и деца. Моля те, прибери се.
Късно е, татко.
Линията прекъсна.
Време е.
Пускай. Пускай. Пускай.
Пускай.
Какво е това?
Какво става?
Боже...
Отвсякъде докладват за разпръскване, г-жо Президент.
От дронове.
Хиляди дронове за доставка на "Алфа".
Какво ще стане сега?
Не знам.
Никой не знае.
Превод на субтитрите Боряна Богданова